Legendariese SA musikant kanselleer optredes  Hugh Masekela. Foto: ANA. Hugh Masekela, legendariese Suid-Afrikaanse jazz-musikant, het alle onmiddellike verpligtinge gekanselleer as gevolg van sy stryd teen prostaatkanker. Masekela (78) het die publiek vir privaatheid gevra. Hy het ook gesê dit is die enigste verklaring wat hy in die openbaar oor sy siekte sal maak. “Ek het my verpligtinge vir die onmiddellike toekoms gekanselleer. Ek het al my energie nodig om my stryd teen prostaatkanker vol te hou,” het Masekela gesê. Masekela word al sedert 2008 behandel vir dié siekte. Masekela sou op 4 November saam met Zimbabwe se Oliver Mtukuduzi opgetree het by die Hugh Masekela Heritage Festival in Soweto.